Turisme posa en marxa la iniciativa participativa de fotografia turística ‘Des de la meua finestra’
07 d’abril 2020

![Imagen 1](/media/kkbpohmf/87-juderia_cuerpo.jpg)![Imagen 2](/media/actualidad/PublishingImages/1 Políticos/Cuerpo Natalia Antonino.jpg)

![](/media/3i1d2or5/87-20200407_092817_r_cuerpo.jpg) 

  
La Delegació de Turisme de l'Ajuntament de Sagunt ha posat en marxa ‘Des de la meua finestra’, una iniciativa participativa de fotografia turística de Sagunt. Es tracta d'un concurs que anima a participar a tota la població captant els principals recursos turístics del municipi des de les nostres cases.

Esta idea ve motivada per la situació en la qual ens trobem i la necessitat de quedar-se a les nostres cases, ja que una bona manera de passar el temps pot ser buscar la millor perspectiva des de la finestra, balcó o terrassa i captar en una fotografia monuments, platges, albes, capvespres o paratges naturals, entre d’altres. Els qui tinguen el privilegi de poder contemplar-los, poden captar estes vistes i compartir-les perquè tots puguem gaudir d'elles.

La manera de participar és molt senzilla, les fotografies s'enviaran via mail a saguntoturismo@gmail.com o via Instagram, etiquetant a @sagunto\_turisme i amb l'etiqueta #SaguntEsViuACasa. El termini acabarà el dimecres 15 d'abril a les 00.00h. A més, la Delegació de Turisme obsequiarà a les millors fotografies amb un lot de marxandatge “Sagunt es Viu” i només per participar s'entregarà un calendari turístic 2020 de Sagunt, fins a fi d'existències.

La regidora de Turisme, Natalia Antonino, ha destacat que Sagunt «**és una ciutat participativa, amb un important teixit associatiu, una ciutat viva, repleta d'esdeveniments, racons i miradors al passat i al futur. Ara la solidaritat dels seus ciutadans està més present que mai, ja que a través d'esta iniciativa els habitants obriran el mirador de la seua casa al món, perquè la nostra ciutat mereix ser compartida**».

![](/es-va/Actualidad/PublishingImages/2020/91-Val. cartel desde mi ventana_cuerpo.jpg) 

*   [](http://www.facebook.com/sharer.php?u=https://aytosagunto.es/va/actualitat/turisme-posa-en-marxa-la-iniciativa-participativa-de-fotografia-turistica-des-de-la-meua-finestra/ "Facebook")
*   [](http://twitter.com/share?url=https://aytosagunto.es/va/actualitat/turisme-posa-en-marxa-la-iniciativa-participativa-de-fotografia-turistica-des-de-la-meua-finestra/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/turisme-posa-en-marxa-la-iniciativa-participativa-de-fotografia-turistica-des-de-la-meua-finestra/ "Linked In")
*   [](mailto:?body=https://aytosagunto.es/va/actualitat/turisme-posa-en-marxa-la-iniciativa-participativa-de-fotografia-turistica-des-de-la-meua-finestra/)